বিমানবাবু এদিন কলকাতা পুরসভার মেয়র শোভন চট্টোপাধ্যায়কেও দ্ব্যর্থহীন ভাষায় আক্রমণ করেন। তিনি বলেন, শোভন চট্টোপাধ্যায়ের আর মেয়র পদে থাকা উচিত নয়। এখনই তার পদত্যাগ করা উচিত। যে দুর্নীতির অভিযোগ উঠেছে তাঁর বিরুদ্ধে, তারপর ওই চেয়ারে বসার যোগ্যতা হারিয়েছেন তিনি। ওই পদ অনেক মহান মানুষ অলঙ্কৃত করেছেন। তাই তাঁর মতো একজনের আর ওই পদে বসে থাকা উচিত নয়। এতে কলকাতাবাসী লজ্জিত হবেন।